《寄叔静》
宋代·刘安上

频年京阙暗胡尘，窃发桐庐更骇闻。食尽犬羊还自毙，火炎蝼蚁却须焚。

中原已有汾阳将，二浙谁驱下濑军。州郡虽严防守计，可将知略佐忠勤。

作者简介：（1069—1128）温州永嘉人，字元礼。刘安节从弟。哲宗绍圣四年进士。与安节时称二刘，为乡里所推。累官侍御史，上疏直言宰相蔡京罪数十条，又与中丞石公弼共劾之，京罢相。迁右谏议大夫，知婺州。徽宗宣和初致仕。有《刘给谏集》。